《重九后一日汤海秋郎中招宴集万柳堂未赴赋酬》
清代·陈长孺

未免肝肠苦，庄骚一种才。碧萝山鬼语，黄叶酒人来。

老屋疏于画，斜阳冷到苔。鸥踪飞不去，惆怅复徘徊。

作者简介：（1811—1862）清浙江归安人，字稚君。拔贡生。熟于湖州掌故，对清初以来诸老遗文轶事，记之甚详。博学，收藏金石书画甚富。太平军破湖州时死。有《偕隐堂诗文集》、《画溪渔父词》。